Document ID: 32007R0225

KOMISJONI MÄÄRUS (EÜ) nr 225/2007,
1. märts 2007,
nõukogu määrusega (EÜ) nr 1493/1999 ette nähtud ümberkorraldus- ja muutmistoetuste kohta 2006/2007. veiniaastaks
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 80 punkti b,
ning arvestades järgmist:
(1)
Määruse (EÜ) nr 1493/1999 artikli 13 lõikes 3 on sätestatud, et nõukogu 21. juuni 1999. aasta määruse (EÜ) nr 1260/1999 (millega kehtestati struktuurifonde käsitlevad üldsätted) (2) alusel eesmärgi 1 sihtalaks liigitatud piirkondades ei tohi ühenduse toetus ületada 75 % ümberkorralduse ja muutmisega seotud kuludest.
(2)
Määrus (EÜ) nr 1260/1999 tunnistati kehtetuks nõukogu 11. juuli 2006. aasta määrusega (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999. (3) Määruse (EÜ) nr 1260/1999 artikli 3 lõike 1 kohaselt on eesmärgi 1 sihtalad piirkonnad, mis vastavad statistiliste territoriaaljaotuste nomenklatuuri II tasandile (NUTS II tasand), mille ostujõu pariteetides väljendatud SKT inimese kohta on alla 75 % ühenduse keskmisest. Määruse (EÜ) nr 1083/2006 artikli 5 lõike 1 kohaselt on sellised piirkonnad abikõlblikud lähenemiseesmärgi raames. Mõned eesmärgi 1 sihtalana käsitatavad piirkonnad ei ole hõlmatud lähenemiseesmärgiga.
(3)
See põhjustab teatavaid praktilisi probleeme 2006/2007. veiniaastaks koostatud ja heakskiidetud ümberkorraldus- ja muutmiskavade kohaldamisel piirkondades, mis on liigitatud eesmärgi 1 sihtaladeks määruse (EÜ) nr 1260/1999 alusel ning mida ei saa enam rahastada struktuurifondidest lähenemiseesmärgi alusel vastavalt määrusele (EÜ) nr 1083/2006. On keeruline eristada ühe eelarveaasta raames makseid, mille suhtes kohaldatakse ühenduse toetuse eri määrasid. Seepärast on asjakohane pikendada 2006/2007. veiniaastaks määruse (EÜ) nr 1493/1999 artikli 13 lõike 3 kohaldamist eesmärgi 1 sihtalade suhtes.
(4)
Käesoleva määrusega ette nähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1493/1999 artikli 13 lõiget 3 kohaldatakse 2006/2007. veiniaastal piirkondade suhtes, mis on määruse (EÜ) nr 1260/1999 kohaselt liigitatud eesmärgi 1 sihtaladeks.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 1. märts 2007

Labels: 19
6